Document ID: /roh_data/filtered/swiss_laws_in_ROH.jsonl.gz/388

920.150

Ordinaziun davart il management integral da las ristgas tar privels da la natira (OMIR)

dals 15-12-2020 (versiun dals 01-01-2021)

Sa basond sin l'art. 19 da la Lescha federala davart il guaud 1), sin l'art. 15 al. 1 lit. c da   l'Ordinaziun   davart   il   guaud2),   sin   l'art.   21   al.   1   da   l'Ordinaziun   davart   la correcziun dals curs d'aua3) sco er sin l'art. 28 e sin l'art. 31 da la Lescha chantunala davart il guaud4)

relaschada da la Regenza ils 15 da december 2020

1. Disposiziuns generalas

Intent

Art.  1 1 Questa ordinaziun regla il sectur da la prevenziun dal management integral da las ristgas tar privels da la natira.

Definiziun

Art.  2 1 Il management integral da las ristgas tar privels da la natira designescha il proceder sistematic per registrar, per reducir e per documentar las ristgas cun agid da las basas necessarias concernent ils privels e las ristgas, da las finamiras da protecziun e da la planisaziun integrala da las mesiras per obtegnair in nivel da segirezza acceptabel tar privels da la natira.

Cumpetenzas

Art.  3 1 L'Uffizi da guaud e privels da la natira (uffizi) è il post chantunal spezialisà en il sectur da la prevenziun dal management integral da las ristgas tar privels da la natira.

1) CS 921.0 2) CS 921.01 3) CS 721.100.1 4) DG 920.100 * tabellas da las modificaziuns a la fin dal relasch

1

920.150

2 L'uffizi è il post spezialisà responsabel per giuditgar ils avertiments da l'aura e da privels da la natira dals posts federals per mauns dals posts ch'èn responsabels tenor la legislaziun davart la protecziun da la populaziun.

2. Giudicament dals privels

Basas concernent ils privels e las ristgas

Art.  4 1 Tar las basas concernent ils privels e las ristgas che l'uffizi sto elavurar, quintan en spezial:

a)

b)

c)

d)

e)

f)

il cataster e las analisas d'eveniments;

il cataster da las ovras da protecziun;

las chartas da privels;

las chartas d'infurmaziun da privels;

las chartas d'infurmaziun da ristgas;

las datas per il monitoring da privels da la natira.

Areals da registraziun

Art.  5 1 Ils   areals   da   registraziun   vegnan   determinads   da   l'uffizi   en   enclegientscha   cun l'Uffizi per il svilup dal territori e publitgads en furma cunvegnenta.

Art.  6

Cunvegnas da prestaziun per il cataster d'eveniments e per il cataster da las ovras da protecziun

1 Per garantir ch'il cataster d'eveniments e ch'il cataster da las ovras da protecziun sajan   cumplets   fa   l'uffizi   cunvegnas   da   prestaziun   cun   ils   gestiunaris   da l'infrastructura responsabels.

Stgalims dal giudicament dals privels

Art.  7 1 Ordaifer ils areals da registraziun giuditgescha l'uffizi la periclitaziun potenziala cun agid da las chartas d'infurmaziun da privels ed, en spezial tar meds da traffic, integrond il cataster d'eveniments.

2 Entaifer ils areals da registraziun giuditgescha l'uffizi la periclitaziun potenziala cun las chartas da privel.

3 Il   giudicament   detaglià   da   la   periclitaziun   potenziala   è   ina   part   dals   projects forestals. En sia funcziun sco manader da project procura l'uffizi ch'il giudicament vegnia fatg.

4 Per ulteriurs projects po l'uffizi giuditgar sin dumonda la periclitaziun potenziala laschond prender posiziun.

2

920.150

3. Giudicament da las ristgas

Analisa da las ristgas

Art.  8 1 L'uffizi elavura chartas d'infurmaziun da ristgas per ils areals da registraziun sco er per ils meds da traffic naziunals e chantunals.

2 L'analisa detagliada da las ristgas è ina part dals projects forestals. En sia funcziun sco manader da project procura l'uffizi ch'il giudicament vegnia fatg.

3 Per ulteriurs projects po l'uffizi giuditgar sin dumonda la periclitaziun potenziala laschond prender posiziun.

Art.  9 Valitaziun da las ristgas cun finamiras da protecziun 1 L'uffizi valitescha las ristgas per ils areals da registraziun sco er per ils meds da traffic naziunals e chantunals ed eruescha il basegn d'agir a maun da matrizas da finamiras da protecziun (cf. agiuntas 1 e 2).

2 La valitaziun da las ristgas a maun da las finamiras da protecziun per privels da la natira ch'èn renconuschidas en l'entira Svizra, è ina part dals projects forestals. En sia funcziun sco manader da project procura l'uffizi che la valitaziun vegnia fatga.

3 Per ulteriurs projects po l'uffizi valitar sin dumonda las ristgas laschond prender posiziun.

Dialog davart las ristgas

Art.  10 1 L'uffizi gida ad infurmar davart las enconuschientschas da las ristgas potenzialas ord privels da la natira.

4. Mesiras da protecziun

Planisaziun integrala da las mesiras

Art.  11 1 Per ils areals da registraziun sco er per ils meds da traffic naziunals e chantunals eruescha l'uffizi – sa basond sin las basas concernent ils privels e las ristgas – ina survista   da   las   cumbinaziuns   pussaivlas   da   las   mesiras   planisatoricas, organisatoricas, biologicas e forestalas.

2 En   sia   funcziun   sco   manader   da   project   eruescha   l'uffizi   –   cun   agid   d'ina planisaziun integrala da las mesiras – quellas mesiras che han il pli grond effect sin ils custs.

3 Per ulteriurs projects po l'uffizi far sin dumonda la planisaziun integrala da las mesiras laschond prender posiziun.

4 Las mesiras da protecziun na dastgan betg chaschunar transferiments decisivs dals privels e da las ristgas.

3

920.150

4.1. MESIRAS PLANISATORICAS

Cumissiuns da privel

Art.  12 1 Mintga   cumissiun   da   privel   consista   da   trais   commembras   e   commembers:   in parsura,   ina   commembra   u   in   commember   permanent   ed   ina   commembra   u   in commember betg permanent. Las commembras ed ils commembers èn per regla collavuraturas e collavuraturs da l'uffizi che adempleschan questa incumbensa cun exequir lur funcziun.

2 L'uffizi   procura   per   la   furmaziun   supplementara   da   las   commembras   e   dals commembers da la Cumissiun da privel e regla l'organisaziun da quella.

Plan da la Cumissiun da privel

Art.  13 1 Ils areals da registraziun vegnan giuditgads en tut il chantun cun il plan da la Cumissiun da privel.

2 Entaifer ils areals da registraziun vegn dividida la periclitaziun potenziala en il plan da la Cumissiun da privel en periclitaziun considerabla (cotschen) ed en periclitaziun mesauna (blau).

3 Las   mesiras   organisatoricas   na   vegnan   betg   resguardadas   en   il   plan   da   la Cumissiun da privel.

4 Las mesiras architectonicas e biologicas pon vegnir resguardadas en il plan da la Cumissiun da privel.

5 Il protocol da la Cumissiun da privel è ina part integrala dal plan da la Cumissiun da privel.

Adattaziun dal plan da la Cumissiun da privel

Art.  14 1 Il plan da la Cumissiun da privel sto vegnir controllà e sche necessari adattà, sche:

a)

b)

c)

l'urden fundamental vegn revedì;

la periclitaziun sa mida;

i vegn applitgada ina nova metoda per giuditgar ils privels.

Giudicament dals privels cas per cas

Art.  15 1 Ordaifer ils areals da registraziun giuditgeschan sin dumonda las cumissiuns da privel ils privels cas per cas.

4.2. MESIRAS ORGANISATORICAS

Cussegliadra locala u cussegliader local da privels da la natira

Art.  16 1 Il chantun dat la pussaivladad a las vischnancas da laschar scolar ina cussegliadra locala u in cussegliader local da privels da la natira.

4

920.150

2 La cussegliadra locala u il cussegliader local da privels da la natira cusseglia la vischnanca, il Stab directiv communal e las forzas d'acziun co ir enturn cun privels da la natira.

3 En enclegientscha cun l'Uffizi da militar e da protecziun civila fixescha l'uffizi il cuntegn   e   l'organisaziun   da   la   scolaziun   e   da   la   furmaziun   supplementara   da   la cussegliadra locala u dal cussegliader local da privels da la natira.

Art.  17 Planisaziuns per cas d'urgenza tar privels da la natira 1 Sin dumonda da la vischnanca po l'uffizi surpigliar la direcziun dal project per elavurar e per actualisar planisaziuns per cas d'urgenza tar privels da la natira. La direcziun dal project per il process da privel Aua exequescha l'uffizi ensemen cun l'Assicuranza d'edifizis.

2 Il   criteri   decisiv   per   subvenziunar   las   planisaziuns   per   cas   d'urgenza   è   quel d'integrar ina cussegliadra locala u in cussegliader local da privels da la natira en il Stab directiv communal.

3 Il proceder e l'actualisaziun da las planisaziuns per cas d'urgenza tar privels da la natira concernent il process da privel Aua fixescha l'uffizi – en enclegientscha cun l'Assicuranza d'edifizis e cun l'Uffizi da construcziun bassa – sco post spezialisà per la correcziun dals curs d'aua.

Cussegliaziun

Art.  18 1 L'uffizi po cussegliar vischnancas e terzs responsabels co ir enturn cun privels da la natira e co dumagnar eveniments da la natira.

5

920.150

Tabella da las modificaziuns - tenor conclus

Conclus 15-12-2020

Entrada en vigur 01-01-2021

Element relasch

Modificaziun emprima versiun

Publicaziun en la CUL 2020-073

6

920.150

Tabella da las modificaziuns - tenor element

Element relasch

Conclus 15-12-2020

Entrada en vigur 01-01-2021

Modificaziun emprima versiun

Publicaziun en la CUL 2020-073

7

920.150-A1

Agiunta 1: Matriza da las finamiras da protecziun per abitadis (art. 9 al. 1)

(Versiun dal 1. da schaner 2021)

1. Giudicament dals privels (directivas svizras)

Intensitad ferma

mesauna

debla

Cotschen:

Donns considerabels vi d'edifizis, fin a la destrucziun. Ils umans entaifer ed ordaifer ils edifizis èn periclitads fermamain. Ils stabiliments d'infrastructura èn donnegiads fermamain, interruts.

Blau:

Donns pli gronds, la stabilitad da l'edifizi n'è betg periclitada. Ils umans cunzunt ordaifer l'edifizi èn periclitads. Ils stabiliments d'infra- structura èn donnegiads, interruts per in curt temp.

Mellen:

Donns pli levs vi d'edifizis. Ils umans er ordaifer edifizis n'èn strusch periclitads. Impediments per stabiliments d'infrastructura.

30                      100                     300

Durada da repetiziun, onns

2. Bains protegids

Zonas da construcziun or dal plan d'utilisaziun (ev. plan directiv)

Areals da registraziun oransch

Areals da registraziun verd

Edifizis singuls betg abitads, utilisaziun agricula intensiva, guaud da protecziun

1

920.150-A1

3. Basegn d'agir

Controllar las ovras da protecziun per reducir la zona da privel (cotschen a blau u ad alv)

u per dezonar

Proteger (analisa da las ristgas per sclerir il gener da las mesiras)

Examinar (analisa da las ristgas per sclerir la necessitad da prender mesiras)

Tolerar (en general n'èsi necessari da prender naginas mesiras)

4. Zonas da construcziun or dal plan d'utilisaziun

30                      100                     300

Durada da repetiziun, onns

Intensitad ferma

mesauna

debla

2

920.150-A1

–  abitadis pitschens serrads –  edifizis singuls abitads permanentamain –  edifizis da mastergn e d'industria –  stabiliments da temp liber e da sport –  campadis

5. Areals da registraziun oransch

Intensitad ferma

mesauna

debla

30                      100                     300

Durada da repetiziun, onns

6. Areals da registraziun verd

Intensitad ferma

mesauna

debla

–  edifizis singuls abitads temporarmain

(inclusiv edifizis d'alp cun dimora durant l'emna temporara)

–  plirs edifizis betg abitads –  puras valurs materialas, però valur considerabla (> 50 000.– fr. fin 100 000.– fr.)

–  stallas cun animals

30                      100                     300

Durada da repetiziun, onns

3

920.150-A1

7. Edifizis singuls betg abitads, utilisaziun agricula intensiva, guaud da protecziun*

Intensitad ferma

mesauna

debla

–  singuls edifizis betg abitads –  puras valurs materialas,

valurs betg considerablas (< 20 000.– fr. fin 50 000.– fr.)

–  surfatschas agriculas cun utilisaziun

intensiva

–  guaud da protecziun

30                      100                     300

Durada da repetiziun, onns

* La valitaziun da las ristgas tutga al champ da cumpetenza da las vischnancas

4

920.150-A2

Agiunta 2: Matriza da las finamiras da protecziun per meds da traffic (art. 9 al. 1)

(Versiun dal 1. da schaner 2021)

1. Bains protegids

lingias da viafier

vias naziunalas

vias chantunalas

vias chantunala da colliaziun

vias communalas (cun rumida da la naiv)

ulteriuras vias (privatas, forestalas, agriculas)

sendas e vias da viandar

2. Basegn d'agir

Proteger (analisa da las ristgas per sclerir il gener da las mesiras)

Examinar (analisa da las ristgas per sclerir la necessitad da prender mesiras)

Tolerar (en general n'èsi necessari da prender naginas mesiras)

1

920.150-A2

3. Lingias da viafier (Viafier retica)

Conse- quenza gronda

mesauna

pitschna

Ils meds da traffic pon subir gronds donns ed esser interruts durant emnas.

Ils meds da traffic pon esser donnegiads ed interruts per in curt temp. I ston vegnir fatgas reparaturas cun lavur e custs raschunaivels entaifer dis.

Deposits sin meds da traffic pon bain chaschunar ina interrupziun dal traffic tras lavurs da rumida, ils donns èn però mo minimals e reparabels entaifer uras.

1     10      30                      100                     300     Durada da repetiziun, onns

4. Vias naziunalas

Ils meds da traffic pon subir gronds donns ed esser interruts durant emnas.

Ils meds da traffic pon esser donnegiads ed interruts per in curt temp. I ston vegnir fatgas reparaturas cun lavur e custs raschunaivels entaifer dis.

Deposits sin meds da traffic pon bain chaschunar ina interrupziun dal traffic tras lavurs da rumida, ils donns èn però mo minimals e reparabels entaifer uras.

1     10      30                      100                     300     Durada da repetiziun, onns

Conse- quenza gronda

mesauna

pitschna

2

5. Vias principalas chantunalas

Conse- quenza gronda

mesauna

pitschna

920.150-A2

Ils meds da traffic pon subir gronds donns ed esser interruts durant emnas.

Ils meds da traffic pon esser donnegiads ed interruts per in curt temp. I ston vegnir fatgas reparaturas cun lavur e custs raschunaivels entaifer dis.

Deposits sin meds da traffic pon bain chaschunar ina interrupziun dal traffic tras lavurs da rumida, ils donns èn però mo minimals e reparabels entaifer uras.

1     10      30                      100                     300     Durada da repetiziun, onns

6. Vias chantunala da colliaziun

Per exempel: unica avertura d'in lieu, d'ina staziun u d'in auter stabiliment da prove- diment impurtant

Conse- quenza gronda

mesauna

pitschna

Ils meds da traffic pon subir gronds donns ed esser interruts durant emnas.

Ils meds da traffic pon esser donnegiads ed interruts per in curt temp. I ston vegnir fatgas reparaturas cun lavur e custs raschunaivels entaifer dis.

Deposits sin meds da traffic pon bain chaschunar ina interrupziun dal traffic tras lavurs da rumida, ils donns èn però mo minimals e reparabels entaifer uras.

1     10      30                      100                     300     Durada da repetiziun, onns

3

920.150-A2

7. Vias communalas (cun rumida da la naiv)

Conse- quenza gronda

mesauna

pitschna

Ils meds da traffic pon subir gronds donns ed esser interruts durant emnas.

Ils meds da traffic pon esser donnegiads ed interruts per in curt temp. I ston vegnir fatgas reparaturas cun lavur e custs raschunaivels entaifer dis.

Deposits sin meds da traffic pon bain chaschunar ina interrupziun dal traffic tras lavurs da rumida, ils donns èn però mo minimals e reparabels entaifer uras.

1     10      30                      100                     300     Durada da repetiziun, onns

8. Ulteriuras vias (privatas, forestalas, agriculas)*

Conse- quenza gronda

mesauna

pitschna

Ils meds da traffic pon subir gronds donns ed esser interruts durant emnas.

Ils meds da traffic pon esser donnegiads ed interruts per in curt temp. I ston vegnir fatgas reparaturas cun lavur e custs raschunaivels entaifer dis.

Deposits sin meds da traffic pon bain chaschunar ina interrupziun dal traffic tras lavurs da rumida, ils donns èn però mo minimals e reparabels entaifer uras.

1     10      30                      100                     300     Durada da repetiziun, onns

* La valitaziun da las ristgas tutga al champ da cumpetenza da las vischnancas

4